Niyrołz1 chce nōm2 sie czego słodkego, ale sie czowiek myśli: dlo jednego abo dwōch sie niy opłaci piyc, za kans3 tego bydzie, sie zmarnuje i take tam inksze4. Moja Kobiyta5 terozki niy jy cukru- post sie robi, a mie aże skryncało za słodkim, a niy chciało mi sie kupować, bo to trza szporować6 i żech prziszoł na tako idyja7. Tego ciasta je niy za kans, a dlo jednego do kafeju8 to i na trzi dni styknie9. To je cojsik pomiyndzy browni a murzynkym. Niy moł10 tego zokalca11 jak browni, ale tyż niy je puchate jak murzynek. Fajnie wilgotne, niy za słodke… biercie sie za robota 😉
Co potrza?
3 jajca
80-100 g cukru
120 g szokolady (tela mi sie nazbiyrało z tych napoczyntych ze szranku 😉 )
100 masła
120 g mōnki pszynnyj
ździebko soli dlo złōmania smaku
Masło ze szokoladōm ôzpuśćcie12 we jakim gorczku. Jajca ubijcie ze cukrym i solōm, a niyskorzi13 dociepcie14 tam mōnka i ôchōdzōno masa ze szokoladōm. Wymiyszejcie, wlyjcie do ôkrōngłyj formy i na 30 min do bratruły15 ôzgrzōnyj16 na 165 stopni.
Na wiyrch mogecie sie dać jakego dżymu, kōnfitury, ubityj śmiytōnki abo i nic 😉 Smacznego 🙂
1czasem
2ō- samogłoska w wymowie między o i u
3dużo
4inne
5Żona
6oszczędzać
7pomysł
8kawy
9wystarczy
10ma
11zakalca
12ô=ło; rozpuśćcie
13później
14dorzućcie
15piekarnika
16rozgrzanej
szl_Latn szl_Latn slv_Latn ltg_Latn szl_Latn pol_Latn szl_Latn szl_Latn szl_Latn szl_Latn pol_Latn pol_Latn szl_Latn pol_Latn mlt_Latn pol_Latn pol_Latn pol_Latn pol_Latn luo_Latn fon_Latn scn_Latn pol_Latn srd_Latn pol_Latn pol_Latn